hotchpotch/miracl-hf-unified huggingface dataset:
এয়ারবাস এ৩১০
এয়ারবাস এ৩১০ হল দ্বৈত ইঞ্জিন বিশিষ্ট দূরপাল্লার সুপরিসর জেট বিমান। এয়ারবাস ইন্ডাস্ট্রিসের উৎপাদিত দ্বিতীয় বিমান এটি। এয়ারবাস ইন্ডাস্ট্রিস ইএডিএস এর মালিকানাধীন কতগুলো বিমান উৎপাদনকারী সংস্থার সমন্বয়। এয়ারবাস এ৩১০ বিমানটিকে সংক্ষেপে এ৩১০ নামে ডাকা হয় যা এয়ারবাস এ৩০০ থেকে উন্নত করা হয়েছে। এবং এই এ৩০০ বিমানটিই বিশ্বের প্রথম দ্বৈত ইঞ্জিন বিশিষ্ট সুপরিসর বিমান।
সত্তরের দশকের পরে বিমান পরিচালনা সংস্থাগুলো অধিকতর যাত্রী ধারন ক্ষমতা বিশিষ্ট এবং একই সাথে জ্বালানি সাশ্রয়ী বিমানের খোঁজ করছিলো। এর পরিপ্রেক্ষিতে এয়ারবাস কোম্পানি তাদের প্রথম সুপরিসর বিমান এ৩০০ উৎপাদন করে যা ছিল একই সাথে সুপরিসর এবং জ্বালানী সাশ্রয়ী। এ৩০০ উৎপাদনের পরে এধরনের বিমানের চাহিদা ক্রমশ বৃদ্ধি পেতে শুরু করলে এয়ারবাস ইন্ডাস্ট্রিজ এয়ারবাস এ৩১০ নকশার কাজে হাত দেয়।
এই বিমানটি প্রকরন ভেদে ২১৮ থেকে ২৮০ জন যাত্রী বহন করতে সক্ষম। এছাড়া প্রকরন ভেদে এর সর্বোচ্চো পাল্লা ৬৮০০ কিলোমিটার থেকে ৯৬০০ কিলোমিটার পর্যন্ত।
বিউসেজাউর স্টেডিয়াম
বিউসেজ্যুর স্টেডিয়াম বা ড্যারেন স্যামি ক্রিকেট গ্রাউন্ড () সেন্ট লুসিয়া’র অন্তর্গত গ্রস আইলেটের কাছাকাছি এলাকায় অবস্থিত একটি ক্রিকেট মাঠ। স্টেডিয়ামটির দর্শক ধারণ ক্ষমতা বিশ হাজার। ২০০২ সালে এর নির্মাণ কার্য সমাপ্ত হয়। বিউসেজ্যুর পাহাড়ের নামানুসারে এর নামকরণ হয়েছে। রডনি উপসাগরের উপকণ্ঠে এর অবস্থান। উইনওয়ার্ড আইল্যান্ডস ক্রিকেট দলের নিজস্ব মাঠ হিসেবে ঘরোয়া ক্রিকেটের খেলাগুলো অনুষ্ঠিত হয়। ২০০৩ সালে প্রথমবারের মতো শ্রীলঙ্কার বিপক্ষে ওয়েস্ট ইন্ডিজ ক্রিকেট দল খেলতে নামে। ক্যারিবীয় দ্বীপপুঞ্জের প্রথম দিবা-রাত্রির ক্রিকেট খেলা আয়োজনের সুনাম রয়েছে। ২২ একর জমির উপর নির্মিত স্টেডিয়ামে ১৮টি অতিথি কক্ষ এবং একটি প্যাভিলিয়ন রয়েছে যাতে অংশগ্রহণকারী দলগুলো জিম ও লাউঞ্জ হিসেবে ব্যবহার করতে পারে। পাশাপাশি একটি ব্যালকনি ও কনফারেন্স কক্ষ রয়েছে। সেন্ট লুসিয়া’র শুকনো এলাকায় এর অবস্থান, তাই এটি ক্রিকেট খেলা আয়োজনের জন্যে সবিশেষ উপযোগী স্থান হিসেবে পরিচিত।
রডনি উপসাগরের তীরবর্তী পর্যটন কেন্দ্রের উত্তর-পূর্বাংশে অবস্থিত এ স্টেডিয়াম তার উচ্চস্তরের সুযোগ-সুবিধাদির জন্য বিখ্যাত। স্টেডিয়ামটি ওয়েস্ট ইন্ডিজ ক্রিকেট বোর্ড কর্তৃক নিয়ন্ত্রিত হয়। ক্যারিবীয় দ্বীপপুঞ্জের বর্তমান ও ভবিষ্যতের খেলাগুলো পরিচালনায় এর মান বজায় রাখতে সচেষ্ট। মাঠের বহিরাবরণ ডিম্বাকৃতি ও প্রচুর ঘাস রয়েছে। স্থায়ী আসনসংখ্যা তেরো হাজার হলেও আন্তর্জাতিক প্রতিযোগিতাসমূহে বিশ হাজারে উন্নীত করা হয়। দুইটি কৃত্রিম পীচ রয়েছে। অনুশীলন ও প্রস্তুতিমূলক খেলায় দু’টো টার্ফ আছে।
আর্বোরোফাইলা
আর্বোরোফাইলা ফ্যাসিয়ানিডি পরিবারের অন্তর্গত একটি গণ। আর্বোরোফাইলা শব্দের অর্থ "বৃক্ষপ্রেমী" (লাতিন: "arbor" = বৃক্ষ, গ্রিক: "philos" = প্রিয়)। এটি খুবই বিস্তৃত একটি গণ। প্রজাতির সংখ্যা অনুসারে গ্যালিফর্মিস বর্গের মধ্যে ফ্র্যাঙ্কোলিনাস গণের পরেই এর স্থান।
এরা দেখতে প্রায় তিতিরের মত, স্বভাবে আলাদা; পা তিতিরের পায়ের চেয়ে লম্বা; পায়ের পিছনে গজালের মত খাড়া নখর নেই; পা লম্বায় নখর-সহ মধ্যমার দৈর্ঘ্যরে প্রায় সমান; সামনের আঙুলগুলির নখর লম্বা ও সোজা; ডানা ছোট ও গোলাকার; ৪র্থ ও ৫ম প্রান্ত-পালক সব চেয়ে লম্বা; ১৪ পালকের কোমল লেজ, ডানার প্রায় অর্ধেক।
এ গণের সদস্যরা উজ্জ্বল রঙের পালক বিশিষ্ট ছোট আকারের বাতাই। আকারে এরা তিতিরের থেকে ছোট কিন্তু কোয়েলের থেকে বড়। দক্ষিণ এশিয়া, দক্ষিণ-পূর্ব এশিয়া আর পূর্ব এশিয়ার ঘন বনে এদের আবাস। স্বভাবে এরা অপরিযায়ী এবং কিছু কিছু সদস্যের বিস্তৃতি খুব ছোট অঞ্চলে বিস্তৃত। আবাসস্থল ধ্বংস ও অপরিমেয় শিকারের ফলে এসব প্রজাতির বেশিরভাগই বর্তমানে বিপদগ্রস্ত হিসেবে বিবেচিত।
১৯৮৬ ফিফা বিশ্বকাপ
১৯৮৬ ফিফা বিশ্বকাপ () হল ফিফা বিশ্বকাপের ১৩তম আসর যা মেক্সিকোতে অনুষ্ঠিত হয়। এই প্রতিযোগিতা অনুষ্ঠিত হয় ১৯৮৬ সালের ৩১ মে থেকে ২৯ জুন পর্যন্ত। এতে অংশগ্রহন করে ২৪টি দেশ। প্রকৃতপক্ষে, বিশ্বকাপের এই আসর আয়োজনের জন্য কলম্বিয়াকে নির্বাচিত করেছিল ফিফা, কিন্তু অর্থনৈতিক কারণে ১৯৮২ সালে তারা তা প্রত্যাহার করে নেয়। ১৯৮৩ সালের মে মাসে নতুন আয়োজক হিসেবে মেক্সিকোকে নির্বাচিত করা হয়।
বিশ্বকাপের এই আসরের শিরোপাধারী দল হল আর্জেন্টিনা (দ্বিতীয় শিরোপা)। দলের নেতৃত্ব দেন দিয়েগো মারাদোনা, যিনি একই কোয়ার্টার-ফাইনালে ইংল্যান্ডের বিপক্ষে কুখ্যাত “হ্যান্ড অফ গড” এবং “শতাব্দীর সেরা গোল” হিসেবে নির্বাচিত গোল দুইটি করেন। পুরো প্রতিযোগিতায় তিনি করেন পাঁচ গোল এবং সতীর্থদের দিয়ে করান আরও পাঁচটি গোল। ফাইনালে মেক্সিকো সিটির ইস্তাদিও অ্যাজতেকায় পশ্চিম জার্মানিকে ৩–২ গোলে হারায় আর্জেন্টিনা। পুরো প্রতিযোগিতায় মোট দর্শক উপস্থিতি ছিল ২,৩৯৩,০৩১, গড় হিসেবে প্রতি খেলায় ৪৬,০১৯।
এই প্রতিযোগিতার ধরণ ১৯৮২-এর চেয়ে ভিন্ন ছিল। দ্বিতীয় পর্বে গ্রুপের পরিবর্তে নক-আউট পদ্ধতি চালু ছিল। অংশগ্রহনকারী ২৪টি দলকে চারটি করে ছয়টি গ্রুপে ভাগ করা হয়েছিল (এ থেকে এফ)। প্রতিটি গ্রুপের শীর্ষ দুই দল এবং ছয়টি গ্রুপ হতে তৃতীয় স্থানে থাকা চারটি শীর্ষ দল দ্বিতীয় পর্বের টিকিট পায়। এটিই ছিল শেষ বিশ্বকাপ যেখানে একই মহাদেশের দলগুলোকে সম্পূর্ণরূপে আলাদা না করে প্রথম পর্বের ড্র অনুষ্ঠিত হয়। এই প্রতিযোগিতার পর নতুন নিয়মের অধীনে বিশ্বকাপের প্রতিটি গ্রুপে দুইটি বা তিনটি করে ইউরোপীয় দল বিদ্যমান থাকে। ১৯৮৬ বিশ্বকাপে, গ্রুপ বি-তে শুধুমাত্র একটি ইউরোপীয় দল ছিল (বেলজিয়াম)।
১৯৭৪ সালের জুনে আয়োজক হিসেবে কলম্বিয়াকে নির্বাচিত করে ফিফা। তবে কলম্বিয়ান কর্তৃপক্ষ ১৯৮২ সালে জানায় যে অর্থনৈতিক কারণে ফিফার শর্তাবলীর অধীনে তারা বিশ্বকাপ আয়োজনে অপারগ। তাই ১৯৮৩ সালের ২০ মে, নতুন আয়োজক হিসেবে মেক্সিকোকে নির্বাচিত করে ফিফা। ফলে প্রথম জাতি হিসেবে দুইবার ফিফা বিশ্বকাপ আয়োজনের সুযোগ লাভ করে তারা। ১৯৮৫ সালে বিশ্বকাপ শুরুর আট মাস আগে মেক্সিকোতে একটি তীব্র ভূমিকম্প আঘাত হানে। ফলে মেক্সিকোর বিশ্বকাপ আয়োজনের সামর্থ্য সন্দেহের মুখে পড়ে। কিন্তু স্টেডিয়ামগুলোর কোনো প্রকার ক্ষতি না হওয়ায় তারা প্রস্তুতি চালিয়ে যায়।
তিনটি দেশ প্রথমবারের মত বিশ্বকাপে অংশগ্রহন করে: কানাডা, ডেনমার্ক এবং ইরাক। হন্ডুরাসের বিপক্ষে ২–১ গোলে জয় লাভ করে কানাডা তাদের বিশ্বকাপে অংশগ্রহন নিশ্চিত করে। ইরান–ইরাক যুদ্ধের কারণে ইরাক তাদের প্রত্যেকটি হোম ম্যাচ নিরপেক্ষ মাঠে খেলে। ১৯৫৪ সালের পর প্রথমবারের মত এবার অংশগ্রহন করে দক্ষিণ কোরিয়া, প্যারাগুয়ে ১৯৫৮ সালের এবং পর্তুগাল ১৯৬৬ সালের পর প্রথমবারের মত অংশগ্রহন করে। ২০১০ অনুসারে, এই শেষবারের মত হাঙ্গেরি, কানাডা, ইরাক এবং উত্তর আয়ারল্যান্ড বিশ্বকাপের মূল পর্বে অংশগ্রহন করে।
এগারটি শহরে প্রতিযোগিতা অনুষ্ঠিত হয়।
১৯৯৪ বিশ্বকাপ থেকে, বিজয়ী দলগুলোকে দুই পয়েন্টের পরিবর্তে তিন পয়েন্ট করে দেওয়া শুরু হয়। এই নিয়ম হলে হাঙ্গেরি বুলগেরিয়ার উপরে অবস্থান করত এবং উরুগুয়ে প্রতিযোগিতা থেকে বাদ পড়ে যেত।
আইসিসি ক্রিকেট হল অব ফেম
আইসিসি হল অব ফেম বা আইসিসি ক্রিকেট হল অব ফেম () সুদীর্ঘ ও বর্ণাঢ্যময় ক্রিকেট খেলোয়াড়ী জীবনে বিশ্বের খ্যাতিমান তারকা খেলোয়াড়দেরকে প্রদেয় স্বীকৃতি ও সম্মাননাবিশেষ। আইসিসি’র শতবর্ষ উদযাপন উপলক্ষে ফিকা’র সহায়তায় আন্তর্জাতিক ক্রিকেট কাউন্সিল কর্তৃপক্ষ দুবাইয়ে ২ জানুয়ারি, ২০০৯ তারিখে এ খেতাবের প্রচলন ঘটায়।
প্রারম্ভিকভাবে ১৯৯৯ থেকে ২০০৩ সাল পর্যন্ত সময়কালে ফিকা হল অব ফেমে ৫৫জন খেলোয়াড়কে অন্তর্ভুক্ত করানো হয়েছিল। পরবর্তীতে আইসিসির পুরস্কার বিতরণী অনুষ্ঠানের মাধ্যমে প্রতিবছর আরও সদস্যকে অন্তর্ভুক্ত করা হয়। ১৮৯৯ সালে টেস্ট ক্রিকেট থেকে অবসরগ্রহণকারী ডব্লিউ. জি. গ্রেস থেকে শুরু করে ১৯৯৫ সালে শেষ টেস্ট খেলায় অংশগ্রহণকারী গ্রাহাম গুচকে প্রবর্তিত প্রারম্ভিক তালিকায় রাখা হয়েছিল। জীবিত খেলোয়াড়দেরকে স্মারকসূচক টুপি প্রদান করা হয়। বিখ্যাত অস্ট্রেলীয় ক্রিকেটার রডনি মার্শ প্রথম সদস্যরূপে এ স্মারক টুপি লাভ করেন। হল অব ফেমের সদস্যগণ ভবিষ্যতে অন্তর্ভুক্তির লক্ষ্যে নতুন সদস্যদেরকে নির্বাচিত করে থাকেন।
পৃথিবীর অন্য যে-কোন দেশের তুলনায় এ তালিকায় ইংল্যান্ডের খেলোয়াড়দের সবচেয়ে বেশী অন্তর্ভুক্তি ঘটেছে। সর্বমোট ৮৭জন খেলোয়াড়ের মধ্যে ইংল্যান্ড, অস্ট্রেলিয়া এবং ওয়েস্ট ইন্ডিজের ক্রিকেটার বাদে অন্য দেশের খেলোয়াড়ের সংখ্যা মাত্র ১৫জন। দক্ষিণ আফ্রিকান ক্রিকেটার ব্যারি রিচার্ডস সবচেয়ে কম ৪ টেস্ট খেলেছেন। ১৯৭০ সালে আন্তর্জাতিক ক্রিকেট অঙ্গন থেকে দক্ষিণ আফ্রিকাকে বহিষ্কারের ফলেই তাঁর খেলোয়াড়ী জীবনের অকাল সমাপ্তি ঘটেছিল। অক্টোবর, ২০০৯ সালে অস্ট্রেলীয় অধিনায়ক স্টিভ ওয়াহ তাঁর ২০ বছরের আন্তর্জাতিক টেস্ট অঙ্গনে সফল ও দৃপ্ত পদচারণায় সর্বাধিক ১৬৮ টেস্টে অংশ নিয়ে এ তালিকায় অন্তর্ভুক্ত হবার গৌরব অর্জন করেন।
আইসিসি হল অব ফেমে সর্বমোট সাতজন মহিলা ক্রিকেটার রয়েছেন। ১৯৭৩ সালে মহিলা বিশ্বকাপের উদ্বোধনী আসরের শিরোপা বিজয়ী ইংল্যান্ড মহিলা ক্রিকেট দলের সাবেক অধিনায়ক র‌্যাচেল হেহো ফ্লিন্ট এ তালিকায় ২০১০ সালে সর্বপ্রথম নারী ক্রিকেটার হিসেবে অন্তর্ভুক্ত হয়েছেন। পরবর্তীতে অন্য ছয়জন মহিলা ক্রিকেটারদের মধ্যে - ২০১১ সালে বেলিন্ডা ক্লার্ক, ২০১২ সালে এনিড বেকওয়েল, ২০১৩ সালে ডেবি হকলি, ২০১৫ সালে বেটি উইলসন, ২০১৬ সালে কারেন রোল্টন ও ২০১৮ সালে ক্লেয়ার টেলরকে এ তালিকায় অন্তর্ভুক্ত করা হয়।
জানুয়ারি, ২০০৯ সালে অন্তর্ভুক্ত উদ্বোধনী সদস্য।
অদম্য বাংলা (ভাস্কর্য)
অদম্য বাংলা খুলনা বিশ্ববিদ্যালয়ে অবস্থিত মুক্তিযুদ্ধবিষয়ক ভাস্কর্য। এর স্থপতি শিল্পী গোপাল চন্দ্র পাল। ২০১১ সালে ৩৯ লাখ টাকা ব্যয় সাপেক্ষে এর নির্মাণ কাজ শুরু হয় এবং ২০১২ সালের জানুয়ারিতে তা শেষ হয়। শেষ পর্যন্ত নির্মাণ ব্যয় দাঁড়ায় ৪২ লাখ টাকা।খুলনা বিশ্ববিদ্যালয়ে নির্মিত মুক্তিযুদ্ধের ভাস্কর্যটির উচ্চতা ২৩ ফুট।
আধুনিক দৃষ্টিনন্দন ২৩ ফুট উচ্চতার মুক্তিযুদ্ধের এ ভাস্কর্যটি নির্মাণে ব্যয় হয়েছে ৪২ লাখ টাকা। ভাস্কর্যটির মূল অংশে স্থাপিত হয়েছে একজন নারীসহ বলিষ্ঠ ও তেজোদীপ্ত চার মুক্তিযোদ্ধার প্রতিকৃতি, যা বাঙালি জাতির শৌর্য-বীর্যের মূর্ত প্রতীক। ভাস্কর্যটি মহান মুক্তিযুদ্ধে স্বাধীনতাকামী মানুষের তথা নারী-পুরুষের সক্রিয় অংশগ্রহণের সম্মিলিত ভূমিকার প্রতিচ্ছবি হিসেবে প্রতিফলিত হয়েছে। বেদির চারদিকের ম্যুরালে জাতির জনক বঙ্গবন্ধু শেখ মুজিবুর রহমানের ঐতিহাসিক ৭ মার্চের ভাষণ, জাতীয় চার নেতার প্রতিকৃতি, বধ্যভূমির বর্বরতা ও পাকিস্তানি হানাদার বাহিনীর আত্মসমর্পণের চিত্র পোড়া মাটির ফলকে ফুটিয়ে তোলা হয়েছে।
.এফআই
.এফআই ফিনল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ফিনিস কমিউনিকেসন রেগুলেটরি কর্তৃপক্ষ, ফিকোরা এটি নিয়ন্ত্রন করে থাকে। ১৯৮৬ সালের ৪ ডিসেম্বর ফিনিক্স ইউজার গ্রুপ ফিনল্যান্ডের টপ লেভেল কান্টি কোড ডোমেইনের জন্য আবেদন করে। আবেদনটি পর্যবেক্ষণ করে টেপপেরি প্রযুক্তি বিশ্ববিদ্যালয় এটির অনুমোদন দেয়। পরবর্তীতে এর নিয়ন্ত্রনের দ্বায়িত্ব দেওয়া হয় ফিসিক্সকে ও এরপর এর দ্বায়িত্ব দেওয়া হয় ফিকোরাকে।
প্রথমদিকে ফিকোরা কর্তৃক নিয়ন্ত্রিত .এফআই ডোমেইন এর নিয়ম-কানুন ছিল খুব কড়া। ডোমেইন নাম শুধুমাত্র কম্পানি বা যেসকল কম্পানির নিজস্ব ট্রেডমার্ক রয়েছে তাদের দেওয়া হত। এই নীতিমালার কারনে ফিনিস বিভিন্ন কম্পানি অন্যান্য টপ লেভেল ডোমেইনের অধীনে নিবন্ধন করত। এই নীতিমালা ১ সেপ্টেম্বর, ২০০৩ সালে পরিবর্তন করা হয়।
সেপ্টেম্বর ১, ২০০৫ পর্যন্ত .এফআই ডোমেইনে স্ক্যান্ডিনেভীয় বর্ণ ব্যবহার করা যেত, যদিও তা ব্যবহার না করার জন্য বলা হত । মার্চ ১, ২০০৬ থেকে বাক্তিগতভাবে .এফআই ডোমেইন নাম নিবন্ধন করার অনুমতি দেয়া হয়।
এনিড বেকওয়েল
অ্যানিড বেকওয়েল বা এনিড বেকওয়েল (; জন্ম: ১৬ ডিসেম্বর, ১৯৪০) নটিংহামশায়ারের নিউস্টিড ভিলেজে জন্মগ্রহণকারী সাবেক ইংরেজ প্রমিলা ক্রিকেটার। বিবাহ-পূর্ব তাঁর নাম ছিল ‘এনিড টারটন’। ডানহাতি ব্যাটসম্যান এবং ধীরগতির বামহাতি বোলার হিসেবে সমান দক্ষতা প্রদর্শন করেন যা তাঁকে ইংল্যান্ড দলের সেরা অল-রাউন্ডারের মর্যাদা এনে দিয়েছে। নটিংহামশায়ারসহ ইস্ট মিডল্যান্ডস দলে পঞ্চাশ বছর বয়সেও খেলেছেন। এছাড়াও, ইসিবি কর্তৃক কোচ হিসেবে তিনি উত্তীর্ণ হয়েছেন।
ইংল্যান্ড দলের পক্ষ হয়ে ১৯৬৮ থেকে ১৯৭৯ সাল পর্যন্ত সময়কালে ১২টি টেস্ট এবং ২৩টি একদিনের আন্তর্জাতিক ক্রিকেট খেলায় অংশগ্রহণ করেছেন। টেস্টে ৪টি শতকসহ ৫৯.৮৮ রান গড়ে ১,০৭৮ রান করেন। পাশাপাশি ১৬.৬২ গড়ে ৫০ উইকেট দখল করেন। ১৯৭৯ সালে এজবাস্টনে অনুষ্ঠিত ওয়েস্ট ইন্ডিজ দলের বিপক্ষে অপরাজিত ১১২* রানসহ ৭৫ রানে ১০ উইকেট পান।
২০১০ সালে ইংল্যান্ডের রাচায়েল হেহো-ফ্লিন্ট এবং ২০১১ সালে অস্ট্রেলীয় বেলিন্ডা ক্লার্কের পর তিনি হচ্ছেন তৃতীয় প্রমিলা ক্রিকেটার যিনি ২০১২ সালে আইসিসি ক্রিকেট হল অব ফেমে অন্তর্ভুক্ত হয়েছেন।
আমেরিকান ফিজিক্যাল সোসাইটি
আমেরিকান ফিজিক্যাল সোসাইটি বিশ্বে পদার্থবিজ্ঞানীদের দ্বিতীয় বৃহত্তম সংগঠন। এটি "ফিজিক্যাল রিভিউ" এবং "ফিজিক্যাল রিভিউ" সহ ডজনখানেক বৈজ্ঞানিক জার্নাল প্রকাশ করে। এটি বছরে ২০টিরও বেশি বৈজ্ঞানিক সভার আয়োজন করে। এটি আমেরিকান ইন্সটিটিউট অব ফিজিক্স এর একটি সদস্য।
১৮৯৯ সালের ২০ মে আমেরিকান ফিজিক্যাল সোসাইটি গঠিত হয়। এই উদ্দেশ্যে কলাম্বিয়া বিশ্ববিদ্যালয়ে ৩৬ জন পদার্থবিজ্ঞানী মিলিত হন।
সোভিয়েত ইউনিয়ন জাতীয় ফুটবল দল
সোভিয়েত ইউনিয়ন জাতীয় ফুটবল দল (), ছিল সোভিয়েত ইউনিয়নের জাতীয় ফুটবল দল। সোভিয়েত ইউনিয়নের বিভাজনের পর দলটি বন্ধ হয়ে যায়।
সোভিয়েত ইউনিয়ন দুইবার বিশ্বকাপে অংশগ্রহন করতে ব্যর্থ হয়, ১৯৭৪ এবং ১৯৭৮ সালে। তারা সাতটি বিশ্বকাপ প্রতিযোগিতায় অংশগ্রহন করে। যার মধ্যে ১৯৬৬ সালে তারা চতুর্থ হয়। সোভিয়েত ইউনিয়ন পাঁচবার ইউরোপীয়ান চ্যাম্পিয়নশিপ প্রতিযোগিতায় অংশগ্রহন করে। এর মধ্যে উদ্বোধনী প্রতিযোগিতায় তারা বিজয়ী হয়, তিনবার দ্বিতীয় হয় (১৯৬৮, ১৯৭২, ১৯৮৮) এবং একবার চতুর্থ হয় (১৯৬৮)। এছাড়া ১৯৫৬ এবং ১৯৮৮ সালে তারা অলিম্পিক স্বর্ণপদক, ১৯৭৭ সালে উদ্বোধনী ফিফা যুব চ্যাম্পিয়নশিপ এবং ১৯৮৭ সালে অনূর্ধ্ব-১৭ বিশ্ব চ্যাম্পিয়নশিপ জিতে।
চিরহরিৎ
উদ্ভিদবিদ্যায় চিরহরিৎ হল একটি উদ্ভিদ যার পাতা প্রত্যেক ঋতুতেই সবুজ থাকে। এর বিপরীত হচ্ছে পর্ণমোচী, যার পাতা শীতকালে অথবা শুষ্ক ঋতুতে ঝরে যায়। গুল্ম ও বৃক্ষ, উভয় ধরণের উদ্ভিদই চিরহরিতে বিদ্যমান। চিরহরিৎ উদ্ভিদের মধ্যে রয়েছেঃচিরহরিৎ উদ্ভিদের পাতার অস্তিত্ব কয়েক মাস থেকে শুরু করে (পুরোনো পাতা ঝরার সাথে সাথে অবিরত নতুন পাতা গজাতে থাকে) কয়েক দশক পর্যন্ত বিদ্যমান থাকতে পারে।
পর্ণমোচী বৃক্ষ সাধারণত শীত বা শুষ্ক ঋতুর অভিযোজন হিসেবে পাতা ঝরিয়ে থাকে। চিরহরিৎ বৃক্ষ পাতা ঝরালেও পর্ণমোচীর মতোন একসাথে সব ঝরিয়ে ফেলে না। বিভিন্ন বৃক্ষ বিভিন্ন সময়ে তাদের পাতা ঝরায় যার ফলে বনকে মোটামুটি সবুজই দেখায়। অধিকাংশ ক্রান্তীয় বৃষ্টিবনের বৃক্ষরা চিরহরিৎ বলে পরিচিত যারা পাতার বয়স বাড়া এবং ঝরার সাথে সাথে সারা বছর ধরে নতুন পাতা প্রতিস্থাপন করে। অন্যদিকে ঋতুগতভাবে শুষ্ক জলবায়ুর প্রজাতিগুলো হয় চিরহরিৎ অথবা পর্ণমোচী। উষ্ণ শীতপ্রধান জলবায়ুর অধিকাংশ উদ্ভিদ প্রজাতিও চিরহরিৎ বৈশিষ্ট্য ধারণ করে। যেহেতু, অল্প সংখ্যক চিরহরিৎ ব্রডলিফ উদ্ভিদ ৩০° সেন্টিগ্রেডের নিচের তীব্র ঠান্ডা সহ্য করতে পারে, সেহেতু ঠান্ডা শীতপ্রধান জলবায়ুতে মোচাকৃতির উদ্ভিদের আধিক্যসহ কিছুসংখ্যক উদ্ভিদ চিরহরিৎ।
যেসব অঞ্চলে পর্ণমোচী জন্মানোর কারণ থাকে (যেমন, ঠান্ডা বা শুষ্ক ঋতু), চিরহরিৎ হওয়াটা সেখানে মূলত অল্প পুষ্টি স্তরের প্রতি একটি অভিযোজন। পর্ণমোচী বৃক্ষ পাতা ঝরানোর সাথে সাথে পুষ্টি হারাতে থাকে। উষ্ণ অঞ্চলে, পাইন এবং সাইপ্রেসের কিছু প্রজাতি অনুর্বর মাটি ও উপদ্রুত স্থলে জন্ম নেয়। রডোডেনড্রন গণের অনেক চিরহরিৎ প্রজাতির কয়েকটি পরিপক্ক বনে জন্ম নেয়, কিন্তু এদেরকে মূলত কম পুষ্টিসমৃদ্ধ উচ্চমাত্রার আম্লিক মাটিতে দেখতে পাওয়া যায়। তাইগা এবং বরিয়াল বা উত্তরের বনগুলোতে তীব্র ঠান্ডার কারণে মাটির জৈবপদার্থ খুব সহজে পঁচে না, ফলাফলস্বরূপ, মাটির পুষ্টি পেতে বৃক্ষরাজিকে বেগ পেতে হয়। এই ঘটনাই শেষে এসব এলাকায় চিরহরিৎ বৃক্ষকে আনুকূল্য দেয়।
শীতপ্রধান জলবায়ুতে চিরহরিৎ বৃক্ষ নিজেদের বেঁচে থাকাকে অনুকূল করে তুলতে পারে। চিরহরিৎ বৃক্ষের পাতা ও নিডলের জঞ্জালের মধ্যে পর্ণমোচী বৃক্ষের পাতার জঞ্জালের চাইতে উচ্চ কার্বন-নাইট্রোজেন অনুপাত রয়েছে যা উচ্চ মাত্রার আম্লিক মাটি ও নিম্নমাত্রার নাইট্রোজেন উপাদানের সৃষ্টি করে। এই পরিস্থিতি চিরহরিতের বৃদ্ধি পরিবেশ অনুকূল করে অন্যদিকে পর্ণমোচীর বেঁচে থাকা কঠিন করে তুলে। এছাড়াও, বিদ্যমান চিরহরিৎ বৃক্ষের সহায়তায় ছোট চিরহরিৎ গাছগুলো অতি সহজে ঠান্ডা আর খরার সমস্যা কাটিয়ে উঠে বেঁচেবর্তে থাকতে পারে।
চিরহরিৎ ও পর্ণমোচী, উভয় ধরণের বৃক্ষের জন্য একই ধরণের রোগবালাই বিদ্যমান, কিন্তু দীর্ঘমেয়াদি বায়ুদূষণ, বাতাসের ছাই ও বিষাক্ত উপাদান, পর্ণমোচীর চাইতে চিরহরিতের জন্য বেশি ক্ষতিকর।
উদ্ভিদসংক্রান্ত অর্থের কারণে, “চিরহরিৎ” শব্দটি রূপক অর্থে এমন কিছুকে নির্দেশ করা হয় যা ক্রমাগতভাবে নবায়ন হয় বা নিজে থেকে পুনর্নবায়নকারি। এর একটি উদাহরণ হল “চিরহরিৎ বিষয়বস্তু” শব্দগুচ্ছে প্রকাশিত অভিব্যক্তি যা ঘনঘন পরিবর্তনশীল বিষয়ে লিখিত বহুবর্ষীয় নিবন্ধ অথবা তথ্যপঞ্জিকে বর্ণনা করতে ব্যবহৃত হয়।
চাঁদোয়া (জীববিজ্ঞান)
জীববিজ্ঞানে, চাঁদোয়া হল উদ্ভিদ সম্প্রদায় বা শস্যের মাটির উপরের অংশ যা উদ্ভিদসমূহের মুকুট দ্বারা গঠিত।
বনের ক্ষেত্রে, চাঁদোয়া বলতে পরিপক্ক উদ্ভিদ মুকুট দ্বারা গঠিত উপরের স্তর বা আবাস অঞ্চলকে নির্দেশ করে যার মধ্যে অন্যান্য জৈবিক অনুজীবও (পরাশ্রয়ী, লায়ানা, গেছো প্রাণী, ইত্যাদি) অন্তর্ভুক্ত থাকে।
মাঝে মাঝে চাঁদোয়া শব্দটি দিয়ে একটি বৃক্ষ অথবা বৃক্ষদলের পাতার বাইরের স্তরের ব্যাপ্তি নির্দেশ করতেও ব্যবহৃত হয়। ছায়াবৃক্ষের সাধারণত ঘন চাঁদোয়া থাকে যা নিচের বর্ধনশীল উদ্ভিদের আলো অবরোধ করে রাখে।
চাঁদোয়ার গঠন হল একটি উদ্ভিদ চাঁদোয়ার সংগঠন অথবা স্থানিক বিন্যাস (ত্রিমাত্রিক জ্যামিতি)। উদ্ভিদের চাঁদোয়াকে বুঝা এবং তুলনা করার জন্য প্রসিদ্ধ দুটি পরিমাপ হচ্ছে লিফ এরিয়া ইনডেক্স বা পত্র আয়তন সূচক ও প্রতি একক স্থলের আয়তনে পাতার আয়তন।Lowman, M.D., and H.B. Rinker (editors). 2004. "Forest Canopies" (Second edition). Academic Press. ,
Moffett, M.W. 1994. "The High Frontier: Exploring the Tropical Rainforest Canopy". Harvard University Press, Cambridge, MA.
Russell, G., B. Marshall, and P.G. Jarvis (editors). 1990. "Plant Canopies: Their Growth, Form and Function". Cambridge University Press. ,
বাংলাদেশ পরমাণু শক্তি কমিশন
বাংলাদেশ পরমাণু শক্তি কমিশন বা বিএইসি (ইংরেজি: Bangladesh Atomic Energy Commission), বাংলাদেশের একটি বৈজ্ঞানিক গবেষণা প্রতিষ্ঠান ও অন্যতম নিয়ন্ত্রক সংস্থা। এর প্রধান উদ্দেশ্য হল, শান্তিপূর্ণ উদ্দেশ্যে আণবিক শক্তি উৎপাদন ও এটি নিয়ে গবেষণা করা। বাংলাদেশের স্বাধীনতা যুদ্ধের পর ২৭ ফেব্রুয়ারি, ১৯৭৩ সালে সংস্থাটি প্রতিষ্ঠিত হয়।
প্রথমে বিএইসি পাট গবেষণা ইনিস্টিটিউটের ভবনে তাদের কার্যক্রম শুরু করে। এরপর স্থানান্তরিত হয়ে ঢাকা বিশ্ববিদ্যালয় ক্যাম্পাসের ৪ কাজী নজরুল ইসলাম এভিনিউতে কার্যক্রম শুরু করে। বাংলাদেশ পরমাণু শক্তি কমিশন বর্তমানে শেরেবাংলা নগরের আগারগাঁও-এ অবস্থিত। ১৯৮৮ সালের পূর্বে প্রতি্ঠিানটির নাম ছিল, বাংলাদেশ আণবিক শক্তি কমিশন (Bangladesh Molecular Energy Commission), এরপর নাম পরিবর্তন করে রাখা হয়, বাংলাদেশ পরমাণু শক্তি কমিশন। তিনটি শ্রেণীতে বিভক্ত হয়ে পরমানু কমিশন তাদের সকল গবেষণা কার্যক্রম পরিচালনা করে থাকে, ভৌত বিজ্ঞান, জৈব বিজ্ঞান ও প্রকৌশল।
হাড়
হাড় বা অস্থি মেরুদন্ডী প্রাণীর শরীরে অন্তঃকঙ্কাল গঠনকারী এক ধরনের কঠিন অঙ্গ। প্রাণীদেহের নানান শারীরিক ক্রিয়াকলাপে এটি ব্যবহৃত হয়। শরীরের কাঠামো সৃষ্টিতে, গুরুত্বপূর্ণ অঙ্গসমূহ রক্ষা করতে, লোহিত ও শ্বেত রক্তকণিকা সৃষ্টিতে এবং খনিজ পদার্থ সংরক্ষণে এটি ব্যবহৃত হয়। হাড়ের কলা এক ধরনের কঠিন যোজক কলা। এটি শক্ত কিন্তু হালকা। হাড়ের আকার বিভিন্ন রকম এবং এর অভ্যন্তরীণ ও বাহ্যিক গঠনও বিভিন্ন। হাড় প্রধানত অস্থি কলা দিয়ে গঠিত। এ কলা হাড়কে কাঠিন্য দেয় এবং এর অভ্যন্তরে প্রবালের মত তৃমাত্রিক ফাঁপা গঠন এনে দেয়। এছাড়াও হাড়ের মধ্যে অস্থি মজ্জা, তরুণাস্থি, রক্তনালিকা, স্নায়ু প্রভৃতির কলা পাওয়া যায়। একটি সদ্যোজাত মানবশিশুর শরীরে মোট ২৭০টিরও বেশি হাড় থাকে, কিন্তু তার বৃদ্ধির সাথে সাথে কিছু হাড় জোড়া লেগে একক হাড়ে পরিণত হয়। একজন পূর্ণবয়স্ক মানুষের শরীরে মোট হাড়ের সংখ্যা ২০৬টি। মানবদেহের বৃহত্তম হাড়ের নাম ফিমার, যা মূলত পায়ের হাড় আর ক্ষুদ্রতম হাড় হল কানের অভ্যন্তরের হাড় স্টেপিস।
১.দেহের ভারবহন করা।
২.দেহের নির্দিষ্ট আকৃতি বজায় রাখা।
৩.রক্তকণিকা তৈরী করা।
৪.দেহের নরম ও নাজুক অংশ ( ফুসফুস , হৃৎপিন্ড ইত্যাদি) কে বাইরের যেকোনো আঘাত থেকে সুরক্ষিত রাখে।
৫.চলনে সহায়তা করে।
যোসেফ লিওনার্দ গোল্ডস্টেইন
যোসেফ লিওনার্দ গোল্ডস্টেইন (; জন্ম: ১৯৪০) ১৯৮৫ সালে চিকিৎসাবিজ্ঞানে নোবেল পুরস্কার লাভ করেন।
গোল্ডস্টেইন ১৯৪০ সালে সাউথ ক্যারোলাইনায় জন্মগ্রহণ করেন। তিনি ১৯৬২ সালে ওয়াশিংটন অ্যান্ড লী ইউনিভার্সিটি থেকে বিএসসি ডিগ্রি অর্জন করেন। ১৯৬৬ সালে ইউনিভার্সিটি অব টেক্সাস সাউথওয়েস্টার্ন মেডিকেল সেন্টার থেকে এমডি ডিগ্রি অর্জন
স্টানলী কোহেন
স্টানলী কোহেন () একজন মার্কিন প্রাণরসায়নবিদ। তিনি ১৯৮৬ সালে চিকিৎসাবিজ্ঞানে নোবেল পুরস্কার লাভ করেন।
কোহেন নিউইয়র্কের ব্রুকলিনে জন্মগ্রহণ করেন। তিনি ১৯৪৩ সালে ব্রুকলিন কলেজ থেকে রসায়ন ও জীববিজ্ঞানে ব্যাচেলর্স ডিগ্রি অর্জন করেন। তিনি ১৯৪৫ সালে ওবের্লিন কলেজ থেকে প্রাণীবিজ্ঞানে মাস্টার্স ডিগ্রি অর্জন করেন। তিনি ১৯৪৮ সালে মিশিগান বিশ্ববিদ্যালয়ের প্রাণরসায়ন বিভাগ থেকে পিএইচডি ডিগ্রি অর্জন করেন।
বন বাস্তব্যবিদ্যা
বন বাস্তব্যবিদ্যা () হল বনের পারস্পরিক সম্পর্কযুক্ত ঢক, প্রক্রিয়া, উদ্ভিদকুল, প্রাণিকুল, এবং বাস্তব্যসংস্থানসমূহের বৈজ্ঞানিক অধ্যয়ন। বনের ব্যবস্থাপনা অন্যদিকে বনবিদ্যা, বনপালন, এবং বন ব্যবস্থাপনা হিসেবে বিদিত। বন বাস্তব্যসংস্থান হল প্রাকৃতিক কাষ্ঠভূমির একক যেখানে সব রকম উদ্ভিদ, প্রাণী এবং অনুজীব (জৈব উপাদান) ঐ এলাকার পরিবেশের প্রাণহীন ভৌত (অজৈব) উপাদানগুলোর সাথে যুগপৎ কাজ করে।
২০১৩ দক্ষিণ আফ্রিকা ক্রিকেট দলের শ্রীলঙ্কা সফর
দক্ষিণ আফ্রিকা ক্রিকেট দল ২০ জুলাই থেকে ৬ আগস্ট, ২০১৩ তারিখ পর্যন্ত শ্রীলঙ্কা সফর করে। সফরকারী দলটি ৫টি একদিনের আন্তর্জাতিক ক্রিকেট এবং ৩টি টুয়েন্টি২০ আন্তর্জাতিকে অংশগ্রহণ করে। সম্প্রচার স্বত্ত্বের কারণে উভয় সিরিজের নামকরণ করা হয়েছে ডায়ালগ কাপ। ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ম্যাথিউসের পরিবর্তে দীনেশ চন্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার আসন গ্রহণ করেন।
লেন্ডল সিমন্স
লেন্ডল মার্ক প্ল্যাটার সিমন্স (; জন্ম: ২৫ জানুয়ারি, ১৯৮৫) ওয়েস্ট ইন্ডিজের ত্রিনিদাদ ও টোবাগো’র পোর্ট অব স্পেনে জন্মগ্রহণকারী বিশিষ্ট আন্তর্জাতিক ক্রিকেটার। তার কাকা ওয়েস্ট ইন্ডিজের সাবেক টেস্ট ক্রিকেটার ফিল সিমন্স। ওয়েস্ট ইন্ডিজ দলে তিনি মূলতঃ ডানহাতি ব্যাটসম্যান। তবে, দলের প্রয়োজনে মাঝে-মধ্যে ডানহাতি মিডিয়াম পেস বোলিং করে থাকেন লেন্ডল সিমন্স। এছাড়াও তিনি উইকেট-রক্ষকের দায়িত্বও পালন করে থাকেন। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করছেন তিনি।
উদীয়মান তরুণ খেলোয়াড় হিসেবে ২০০২ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ ও ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ অনূর্ধ্ব-১৯ ক্রিকেট দলের সদস্যরূপে খেলেন।
দুই বছর পর ৭ ডিসেম্বর, ২০০৬ তারিখে ফয়সালাবাদের ইকবাল স্টেডিয়ামে পাকিস্তান দলের বিপক্ষে একদিনের আন্তর্জাতিক ক্রিকেটের মাধ্যমে অভিষিক্ত হন। ২০০৮-০৯ মৌসুমে ইংল্যান্ড দল ওয়েস্ট ইন্ডিজ সফর করলে ত্রিনিদাদের কুইন্স পার্ক ওভালে অনুষ্ঠিত ৫ম ও চূড়ান্ত টেস্টে অভিষেক ঘটে লেন্ডলের। খেলায় তিনি ২৪ ও ৮ রান করলেও ওয়েস্ট ইন্ডিজ সিরিজ ড্র করতে সক্ষম হয়।
ওয়েস্ট ইন্ডিজ ক্রিকেট বোর্ড কর্তৃপক্ষ ১১ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ওয়েস্ট ইন্ডিজ দলের ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন। ১৬ ফেব্রুয়ারি, ২০১৪ তারিখে ওয়েস্ট ইন্ডিজ দল গ্রুপ-পর্বে আয়ারল্যান্ড দলের বিপক্ষে প্রথম খেলায় অংশগ্রহণ করে। ৫ উইকেটে ৮৭ করার পর ৬ষ্ঠ উইকেটে ড্যারেন স্যামিকে (৮৯) সাথে নিয়ে ২১.১ ওভারে ১৫৪ রান তোলে দলকে ৩০৪/৭-এ নিয়ে যান। খেলায় তিনি তার ২য় ওডিআই সেঞ্চুরি করেন। তার অসামান্য ক্রীড়ানৈপুণ্য থাকা স্বত্ত্বেও দল ৪ উইকেটে পরাজয়বরণ করে যা ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।
পল রেইফেল
পল রোনাল্ড রেইফেল (; জন্ম: ১৯ এপ্রিল, ১৯৬৬) ভিক্টোরিয়া প্রদেশের বক্স হিলে জন্মগ্রহণকারী সাবেক অস্ট্রেলীয় ক্রিকেটার। ১৯৯৯ সালের বিশ্বকাপ জয়ী অস্ট্রেলিয়া দলের অন্যতম সদস্য ছিলেন পল রেইফেল। ক্রিকেট খেলা থেকে অবসর নিয়ে প্রথম-শ্রেণীর ক্রিকেটে আম্পায়ার হিসেবে খেলা পরিচালনা করছেন। বর্তমানে তিনি আইসিসি’র সেরা আম্পায়ার তালিকায় অন্যতম সদস্য হিসেবে আছেন।
রেইফেলের পিতা রন রেইফেল রিচমন্ড ফুটবল ক্লাবে খেলেছেন। দাদা লো রেইফেলও অস্ট্রেলিয়ান রুলস ফুটবলে অংশ নিয়েছেন। তাঁরা উভয়েই মেলবোর্ন ফুটবল ক্লাব এবং দক্ষিণ মেলবোর্নের সিডনি সোয়ান্সের হয়ে খেলেন।
১ ফেব্রুয়ারি, ১৯৯২ তারিখে ভারতের বিপক্ষে টেস্টে অভিষিক্ত হন রেইফেল। ১৯৯৩ সালে এজবাস্টন ক্রিকেট গ্রাউন্ডে অনুষ্ঠিত টেস্টে তিনি তাঁর সেরা বোলিং করেন। ইংল্যান্ডের ইনিংসের ৬ ব্যাটসম্যানকে আউট করেন মাত্র ৭১ রান দিয়ে। সমগ্র খেলোয়াড়ী জীবনে ৩৫ টেস্টে অংশ নিয়ে ২৫.৯৬ রান গড়ে ১০৪ উইকেট দখল করেন। তন্মধ্যে ইনিংসে ৫ বা ততোধিক উইকেট লাভ করেন পাঁচবার। নিখুঁত বোলারের প্রধান অস্ত্র হিসেবে তিনি সিম বোলিং করতেন। ব্যাটিংয়ে তেমন ভাল না করলেও বল আটকাতে পারতেন তিনি।
ভিক্টোরিয়া বুশর‌্যাঞ্জার্সের অধিনায়ক হিসেবে মাইকেল ক্লিঙ্গারকে সাথে নিয়ে ৯৯* রানে অপরাজিত থেকে ইনিংস ঘোষণা করেছিলেন রেইফেল।
২০০২ সালে মেলবোর্নের গ্রেড ক্রিকেট পরিচালনার পর ২০০৪-০৫ মৌসুমে প্রথম-শ্রেণীর ক্রিকেটে আম্পায়ার হিসেবে অভিষিক্ত হন রেইফেল। ক্রিকেট অস্ট্রেলিয়ার জাতীয় আম্পায়ারদের তালিকায় অন্তর্ভুক্ত হন ২০০৫-০৬ মৌসুমে। পরবর্তীতে তিনি আন্তর্জাতিক ক্রিকেট কাউন্সিল কর্তৃক আম্পায়ার ও রেফারীদের আন্তর্জাতিক তালিকায় সদস্য হন। ৬ ফেব্রুয়ারি, ২০০৯ তারিখে অস্ট্রেলিয়া-নিউজিল্যান্ডের মধ্যকার একদিনের আন্তর্জাতিকের মাধ্যমে আন্তর্জাতিক পর্যায়ের ক্রিকেটে মাঠে অবস্থানকারী আম্পায়ার হিসেবে অভিষেক ঘটে তাঁর। এছাড়াও তিনি জুলাই-আগস্ট, ২০১২ সালে ওয়েস্ট ইন্ডিজ-নিউজিল্যান্ডের মধ্যকার অনুষ্ঠিত দুই টেস্টেই আম্পায়ার ছিলেন।
জুন, ২০১৩ সালে আম্পায়ারদের দক্ষতা সংক্রান্ত বার্ষিক পর্যালোচনা সভায় আসাদ রউফসহ বিলি বাউডেনকে বাদ দেয়া হয়। তন্মধ্যে, রউফের বিরুদ্ধে আইপিএলে খেলা গড়াপেটায় মুম্বাই পুলিশের জিজ্ঞাসাবাদ অন্তর্ভুক্ত ছিল। উভয়ের বিপরীতে ইংল্যান্ডের রিচার্ড ইলিংওয়ার্থ এবং পল রেইফেল-সহ ১২ সদস্যের আম্পায়ারগণ ২০১৩-২০১৪ মৌসুম পর্যন্ত আইসিসি’র সেরা আম্পায়ার তালিকায় অন্তর্ভুক্ত হয়েছিলেন।
২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি।
ক্রিকেট পরিভাষা
পারিভাষিক শব্দে যথেষ্ট সমৃদ্ধ ক্রিকেট খেলা। ক্রিকেট খেলায় ব্যবহৃত সাধারণ পরিভাষাগুলো এখানে দেয়া হলো। শব্দ বা শব্দগুচ্ছ নিবন্ধের কোথাও থাকলে তা "বাঁকা হরফে" দেখানো হয়েছে। এছাড়াও ক্রিকেট পরিসংখ্যান এবং ফিল্ডিংয়ের বিভিন্ন অবস্থানের নামকরণ সম্পর্কে ফিল্ডিং (ক্রিকেট) নিবন্ধে রয়েছে। কিছু পরিভাষা খেলায় তেমন ব্যবহৃত হয় না।
উইলোঃক্রিকেট ব্যাট তৈরীতে ব্যাবহৃতকাঠ।
ওভার
ক্রিকেট খেলায় প্রতি ৬ বলকে ১ওভার বলে।
গোল্ডেন ডাকঃঃঃপ্রথম বলে আউট হয়ে যাওয়াকে গোল্ডেন ডাক বলে।
টস
কোন দল আগে ব্যাটিং বা ফিল্ডিং করবে তা নির্ধারন করার জন্য টস করা হয়।
(প্রমিলা ক্রিকেটে ব্যাটসম্যানকে ব্যাট বা ব্যাটার বলা হয়ে থাকে)
ম্যান অব দ্যা ম্যাচঃম্যাচের সেরা খেলোয়ারকে ম্যান অব দ্যা ম্যাচ বলে অভিহিত করা হয় এবং পুরস্কৃত করা হয়।
ম্যান অব দ্যা সিরিজঃকোন সিরিজ এ সেরা পারফর্মকারী খেলোয়ারকে ম্যান অব দ্যা সিরিজ বলে অভিহিত করা হয় এবং পুরস্কৃত করা হয়।
ম্যান অব দ্যা টুর্নামেন্টঃকোন প্রতিদ্বন্দ্বী খেলার আসরে যে খেলোয়াড় পুরো আসর জুড়ে সেরা পারফরমেন্স প্রদান করে তাকে ম্যান অব দ্যা টুর্নামেন্ট বলে।
রান আউটঃ
লাইনঃ
লেংথঃ
হক আইঃক্রিকেট খেলায় ব্যাবহৃত বিশেষ ধরনের ক্যামেরা।যা বলের গতিপথ পুঙ্খানুপুঙ্খভাবে প্রদর্শন করে ।
প্রাচীন গ্রিক
প্রাচীন গ্রিক হল ইন্দো-ইউরোপীয় ভাষা পরিবারের একটা ভাষা যা বিস্তারনের সময় আনুমানিক খ্রিস্টপূর্ব ৯ম-৬ষ্ঠ শতাব্দী মধ্যে (অতি পরিচিত আর্কইক গ্রিস), আনুমানিক খ্রিস্টপূর্ব ৪র্থ-৫ম শতাব্দী মধ্যে (ক্লাসিক্যাল) এবং আনুমানিক খ্রিস্টপূর্ব ৩য় শতাব্দী-৬ষ্ঠ খ্রিস্টাব্দ (হেলেনিস্টিক যুগ) পর্যন্ত প্রাচীন গ্রিস এবং ধ্রুপদি সভ্যতার কথ্য ভাষা ছিল। হেলেনিস্টিক পর্যায়ের ভাষা অতি পরিচিত ছিল কোইন (সাধারণ) বা বাইবেলের গ্রিক হিসাবে, যখন শেষের দিকে সময়ের মধ্যযুগীয় গ্রিকের ভাষা সাথে তেমন কোন পার্থক্য ছিল না। কোইনকে তার নিজস্ব একটা পৃথক ঐতিহাসিক পর্যায় হিসেবে গণ্য করা হয়, যদিও তার প্রাথমিক গঠন অনেকটা ক্লাসিক্যালের মনে হয়। কোইন যুগের পূর্বে, ক্লাসিক গ্রিক এবং তার পূর্ব যুগে বিভিন্ন আঞ্চলিক উপভাষায় অন্তর্ভুক্ত ছিল।
প্রত্যয়িত প্রাচীন গ্রিকের মধ্য দিয়ে প্রত্ন-ইন্দো ইউরোপীয় থেকে শব্দ পরিবর্তনের বিবরণের জন্য প্রোটো-গ্রিক দেখুন।
অ্যান বনি
অ্যান বনি (৮ মার্চ, ১৭০২ - ২২ এপ্রিল, ১৭৮২) ছিলেন একজন আইরিশ মহিলা যিনি পরবর্তীতে বিখ্যাত জলদস্যুতে পরিণত হন। তিনি মূলত ক্যারিবীয় সাগরে তার অভিযান পরিচালনা করতেন। তার জীবনী সম্পর্কে সংক্ষিপ্ত যে তথ্য পাওয়া যায় তা মূলত চার্লস জনসনের "অ্য জেনারেল হিস্টোরি অফ দ্য পাইরেটস" বই থেকে সংগৃহীত।
বনির জীবন সম্পর্কে খুব কম জানা যায়, বিশেষ করে বাহামা পৌঁছার পূর্বে তার সম্পর্কে প্রায় কিছুই জানা যায় না। তবে মনে করা হয় তিনি ৮ মার্চ, ১৬৯৭ - ১৭০০ সালের মধ্যে আয়ারল্যান্ডের কোন এক জায়গায় জন্মগ্রহন করেন। সরকারি নথি ও সমসাময়িক তথ্য-উপাত্ত থেকে পাওয়া তথ্য ও বিশেষ করে আধুনিক যুগে চার্লস জনসনের অ্য জেনারেল হিস্টোরি অফ দ্য পাইরেটস বই-ই (সমসাময়িক জলদস্যুদের জীবনী নিয়ে লিখিত, প্রথম সংস্করন বিশুদ্ধ, দ্বিতীয় সংস্করন অনেকটা গবেষণামূলক) মূলত তার জীবনীর উদৃতি দেওয়ার একমাত্র সূত্র।
বনির পরিবার নতুন বাসস্থার খুঁজে তার যখন বয়স খুবেই কম তখনই ভ্রমণ শুরু করে। প্রথম দিকে তাদের নতুন বাসস্থান খুঁজে পেতে অনেক বেগ পেতে হয়। উত্তর আমেরিকা পৌঁছার কিছুদিনের মধ্যে তার মা মৃত্যুবরণ করেন। তার পিতা আইনজীবী হিসেবে প্রতিষ্ঠা পাবার চেষ্ঠা করেন কিন্তু খুব বেশি সাফল্য পননি। অবশেষে তার বাবা অধিক লাভজনক বণিক ব্যবসাতে যোগদান করেন এবং তাদের পরিবারের ভাগ্য পরিবর্তন হতে শুরু করে। নথি-পত্র থেকে পাওয়া তথ্য মতে, বনি লাল চুলের অধিকারীণী ছিলেন এবং তাকে ভাল বলেই গণ্য করা হত। কিন্তু তিনি অতন্ত্য উগ্র মেঝাঝের ছিলেন ও ১৩ বছর বয়সে টেবিল ছুড়ি দিয়ে তিনি এক চাকরাণীকে আঘাত করেছিলেন। তিনি জেমস বনি নামে দরিদ্র একজন নাবিককে বিয়ে করেন, যিনি অল্প কিছুদিন জলদস্যুতা পেশার সাথে জড়িত ছিলেন। জেমস বনি তার শ্বশুরের সম্পত্তি পাওয়ার প্রত্যাশা করতেন কিন্তু অ্যানের বাবা অ্যানিকে তার সম্পত্তি থেকে বঞ্চিত করেন।
এরকম গল্প প্রচলিত আছে অ্যান প্রতিশোধ হিসেবে তার বাবার বাগানে আগুন ধরিয়ে দেন কিন্তু এই অভিযোগের ব্যাপারে তেমন প্রমান পাওয়া যায়নি। যাইহোক, এটি জান গিয়েছিল যে ১৭১৪ ও ১৭১৮ এর মাঝামাঝি সময়ে অ্যান ও তার স্বামী নিউ প্রোভিডেন্স দ্বীপপুঞ্জের নাসাউ-এ চলে আসেন। এ স্থানটি তখন ইংরেজ জলদস্যুদের আশ্রয়স্থল হিসেবে পরিচিত ছিল। সেখানকার অনেক বাসিন্দারাই রাজার সাধারণ ক্ষমার আওতায় পরেছেন আবার অনেককেই আইনের মুখমুখি হতে হয়েছিল। এও জানা যায়, ১৭১৮ সালে সরকারের ওউডস রজার জাহাজ এখানে পৌঁছলে, জেমস বনি সরকারের সংবাদদাতা হিসেবে নিযুক্ত হন।ওয়েবসাইট
বই
রায়ান হ্যারিস
রায়ান জেমস হ্যারিস (; জন্ম: ১১ অক্টোবর, ১৯৭৯) নিউ সাউথ ওয়লসের সিডনিতে জন্মগ্রহণকারী সাবেক অস্ট্রেলীয় ক্রিকেটার। ডানহাতি ফাস্ট বোলার হিসেবে অস্ট্রেলিয়া জাতীয় ক্রিকেট দলে খেলেছেন তিনি। তাকে অস্ট্রেলিয়ার সর্বাপেক্ষা প্রতিশ্রুতিশীল ফাস্ট বোলার হিসেবে গণ্য করা হয়েছিল।
২০০৮ সালে সাসেক্স কাউন্টি ক্রিকেট ক্লাবে খেলেন। জুন, ২০০৯ সালে তিনি সারে দলের সাথে স্বল্প মেয়াদে চুক্তিতে আবদ্ধ হন। ২০১০ সালে ইয়র্কশায়ারের হয়ে ঘরোয়া ক্রিকেট খেলেন।
দক্ষিণ আফ্রিকার বিপক্ষে একদিনের আন্তর্জাতিকের মাধ্যমে আন্তর্জাতিক ক্রিকেটাঙ্গনে অভিষিক্ত হন হ্যারিস। ১৮ জুন, ২০০৯ তারিখে হোবার্টের বেলেরিভ ওভালে অনুষ্ঠিত খেলায় নিল ম্যাকেঞ্জি’র উইকেট নেন যাতে তার বোলিং বিশ্লেষণ ছিল ১/৫৪। এরপর প্রায় এক বছর তিনি নির্বাচকদের দৃষ্টি আকর্ষণ করতে পারেননি। ২৬ জুন, ২০১০ তারিখে পাকিস্তানের বিরুদ্ধে অনুষ্ঠিত তৃতীয় ওডিআই’য়ে অংশ নেন। পিঠের আঘাতে অসুস্থ পিটার সিডলের ঘাটতি মোকাবেলা করতেই অ্যাডিলেইড ওভালে খেলতে নামেন হ্যারিস। ব্যাটিংয়ের প্রয়োজন না পড়লেও ডগ বলিঙ্গারের সাথে বোলিং উদ্বোধন করেন ও ৪৩ রানে ৫ উইকেট নেন। উইকেটের তালিকায় কামরান আকমল ও শহীদ আফ্রিদি ছিল। এ খেলায় তিনি ম্যান অব দ্য ম্যাচের পুরস্কার লাভ করেন। পাশাপাশি পরবর্তী দুই খেলায় অংশগ্রহণের সুযোগ পান। পরের খেলায় তিনি ১৯ রানে ৫ উইকেট পান যা ধারাবাহিকভাবে দ্বিতীয় পাঁচ উইকেট শিকার। ধারাবাহিক তিনবার পাঁচ উইকেট শিকারের তালিকায় শীর্ষস্থানে রয়েছেন ওয়াকার ইউনুস।
মার্চ, ২০১৪ সালে হাঁটুতে অস্ত্রোপাচারের জন্য ছয়মাস ক্রিকেট থেকে দূরে থাকবেন বলে ঘোষণা দেন। ৩১ মার্চ, ২০১৫ তারিখে অ্যাশেজ সিরিজের জন্য ক্রিকেট অস্ট্রেলিয়া তাকেসহ ১৭-সদস্যের তালিকা প্রকাশ করে। কিন্তু রায়ান হ্যারিস তার দীর্ঘদিনের হাঁটুর আঘাতের কারণে সিরিজ শুরু হবার ৩দিন পূর্বে আকস্মিকভাবে আন্তর্জাতিক ক্রিকেট থেকে অবসরের ঘোষণা দেন। তার পরিবর্তে নিউ সাউথ ওয়েলসের ফাস্ট-বোলার প্যাট কামিন্সকে অন্তর্ভুক্ত করা হয়।
কাষ্ঠভূমি
কাষ্ঠভূমি () হল কম ঘনত্বের বন যা প্রচুর সূর্যালোক আর সীমিত ছায়া নিয়ে উন্মুক্ত আবাস গঠন করে। কাষ্ঠভূমি এমনকি ঘাসসহ গুল্ম ও বিরুৎজাতীয় উদ্ভিদের বনতল বা আন্ডারস্টোরিকে আশ্রয় দিতে সক্ষম। শুষ্ক অবস্থায় অথবা প্রাইমারি কিংবা সেকেন্ডারি ক্রমাগমণের প্রাথমিক পর্যায়ে কাষ্ঠভূমি গুল্মভূমির ক্রান্তিকাল অতিক্রম করতে পারে। বনের সাথে কাষ্ঠভূমির পার্থক্য এই, বনের ক্ষেত্রে বৃক্ষের ঘনত্ব এবং আয়তন বেশি হয় এবং ঠাস বুনটের চাঁদোয়া থাকে যা বিস্তৃত এবং প্রায় অবিচ্ছিন্ন ছায়া প্রদান করে। বনের চেয়ে কাষ্ঠভূমির উচ্চতা কম হয়। কাষ্ঠভূমিগুলোর বনতল তাদের মাটির বৈশিষ্ট্যের সাথে সাথে পরিবর্তীত হয়; যেমন, কোনোটির ক্ষেত্রে গুল্মপূর্ণ আবার কোনোটির ক্ষেত্রে উন্মুক্ত ও ঘাসপ্রাচুর্যের বনতল দেখা যায়।
সংরক্ষণবিদরা কাষ্ঠভূমি সংরক্ষণের জন্য কঠোর পরিশ্রম করেছেন। উদাহরণস্বরূপ বলা যায়, উত্তরপশ্চিম ইন্ডিয়ানার কাষ্ঠভূমিগুলোকে, ইন্ডিয়ানার বালিয়াড়িগুলোর অংশ হিসেবে অক্ষুণ্ণ রাখা হয়েছে।
ব্রিটিশ কাষ্ঠভূমি ব্যবস্থাপনার ক্ষেত্রে "উডল্যান্ড" বলতে বৃক্ষ দ্বারা আবৃত (ঘন হলেও) যেকোনো ক্ষুদ্র অঞ্চলকে বুঝানো হয়। ব্রিটিশ দ্বীপপুঞ্জে বন বলতে শুধুমাত্র ব্যাপক জায়গাজুড়ে বিস্তৃত অঞ্চল (ঘনত্বনির্বিশেষে) এবং রাজকীয় বনকে (এগুলো বৃক্ষপূর্ণ না-ও হতে পারে) বুঝায়। "প্রাচীণ উডল্যান্ড" শব্দটি ব্রিটিশ প্রকৃতি সংরক্ষণের ক্ষেত্রে যেকোনো বৃক্ষপূর্ণ ভূমিকে বুঝায় যা দীর্ঘ সময় ধরে বিদ্যমান ছিল (এটি আমেরিকান শব্দগুচ্ছ ওল্ড গ্রোথ বন’র সমার্থক)। উডলট একটি সম্বন্ধযুক্ত আমেরিকান শব্দ যা জ্বালানির জন্য ব্যবহৃত বৃক্ষের স্ট্যান্ডকে বুঝায়। প্রায়োগিকভাবে উডলটগুলোর রয়েছে ঠাস বুনটের চাঁদোয়া, কিন্তু তারা এতোই ছোটো আকারের যে, কিনার থেকে অনুপ্রবেশকৃত আলো পরিবেশগতভাবে একে বনের চেয়ে কাষ্ঠভূমির সাথে সম্পর্কিত করে বেশি।
চেং পু সাই
চেং পু সাই (সরলীকৃত চীনা: 张保仔; ঐতিহ্যবাহি চীনা: 張保仔; পিনয়িন: Zhāng Bǎozǎi; জন্ম: ১৭৮৩ - ১৮২২) ছিলেন ১৯-শতকের একজন হংকং ভিত্তিক চীনা জলদস্যু। তিনি "চেং পু/চেং পাও/জেং বাও" নামেও পরিচিত। চেং পু সাই অর্থ হল, "চেং পু দ্য কিড"।
হংকং-এর কিছু কিছু জায়গা চেং পু সাই-এর সাথে সম্পর্কিত যেমন,
চেং পু সাই-এর পিতা ছিলেন একজন জেলে যিনি জিনহাই, জিয়াংম্যানে বসবাস করতেন। তার বয়স যখন ১৫ বছর তখন জলদস্যু চেং প্রথম ও তার স্ত্রী চিং শী তাকে অপহরন করেন। তিনি অপহরনকারীদের পালিত পুত্র হিসেবে লালিত-পালিত হতে থাকেন। এরপর চেং পু তার পালিত পিতা-মাতার পেশা জলদস্যুতাকেই তার নিজের পেশা হিসেবে গ্রহণ করে।
চেং পু সাই কুইং রজবংশের সময় গুয়াংডংর উপকূলবর্তী এলাকাতে সক্রিয় ছিলেন। এটি বলা হয়ে থাকে যে, তার অনুসারীর সংখ্যা ছিল ৫০,০০০+ এবং তার বহরে ৬০০টি দ্রুতগামী জাহাজ ছিল। জলদস্যুতায় তার অন্যতম সহযোগী ছিলেন চাই কিয়ান। এরপর চাই কিয়ানকে কুইং সরকার হত্যা করে ও চেং পু সাইকে আত্মসমর্পণের সিদ্ধান্ত নিতে বাধ্য করা হয়। শর্ত সাপেক্ষে চেং পু সাই চীন সরকারের কাছে আত্মসমর্পণ করেন ও কুইং ইমপেরিয়াল নেভির ক্যাপ্টেন মনোনীত হন। তিনি তার জীবনের বাকী সময় অন্য জলদস্যুদের সাথে যুদ্ধ করে ও সরকারকে সহয়তা করে কাটিয়েছেন।
একদিনের আন্তর্জাতিক ক্রিকেটের রেকর্ড তালিকা
একদিনের আন্তর্জাতিক ক্রিকেটে আন্তর্জাতিক ক্রিকেট দলগুলো একে-অপরের বিপক্ষে প্রতিদ্বন্দ্বিতায় লিপ্ত হয়। দলগুলো আন্তর্জাতিক ক্রিকেট কাউন্সিলের পূর্ণাঙ্গ সদস্য, শীর্ষ ছয় সহযোগী সদস্য ও অনুমোদিত সদস্য। একদিনের ক্রিকেটে প্রতিটি দল নির্দিষ্টসংখ্যক ওভার নিয়ে গড়া এক ইনিংস খেলে। সীমিত ওভারের খেলায় অতীতে ৫৫ কিংবা ৬০ ওভার নির্ধারণ করা ছিল যা বর্তমানে ৫০ ওভারের মানদণ্ডে উপনীত হয়েছে। ওডিআই ক্রিকেট হচ্ছে লিস্ট-এ ক্রিকেট। তাই, ওডিআই পরিসংখ্যান ও রেকর্ড লিস্ট-এ রেকর্ডের পাশাপাশি গণনা করা হয়ে থাকে। প্রারম্ভিক খেলা হিসেবে ইংল্যান্ড এবং অস্ট্রেলিয়ার মধ্যকার জানুয়ারি, ১৯৭১ সালে অনুষ্ঠিত একদিনের খেলাটি স্বীকৃত হয়ে আসছে। এরপর থেকে ২৫ দলের মধ্যে তিন সহস্রাধিক ওডিআই অনুষ্ঠিত হয়েছে। দল সংখ্যা বৃদ্ধি পাবার ফলে খেলার সংখ্যা ক্রমাগত বৃদ্ধি পাচ্ছে এবং সংশ্লিষ্ট দেশগুলোর ক্রিকেট বোর্ডগুলো সর্বাধিক রাজস্ব আহরণ করছে।
এক ইনিংসে সর্বাধিন রানের রেকর্ডের মালিক রোহিতশর্মা ২৬৪ রান
স্টিডি বোনেট
স্টিডি বোনেট (সি. ১৬৮৮ - ১০ ডিসেম্বর, ১৭১৮) ছিলেন বার্বাডোসে জন্ম নেওয়া ১৮-শতকের প্রথম দিকের একজন জলদস্যু যিনি দ্য জেন্টলম্যান পাইরেট হিসেবেও পরিচিত। জলদস্যুতা পেশায় আসার পূর্বে তিনি ছিলেন ধনী গৃহস্থ। বোনেট বার্বাডোস দ্বীপে ধনী এক ইংরেজ পরিবারে জন্মগ্রহন করেন ও ১৬৯৪ সালে তার বাবার মৃত্যুর পর উত্তরাধিকারসূত্রে তিনি বাবার সম্পত্তি লাভ করেন। ১৭০৯ সালে তিনি মেরি অ্যালামবি নামে এক নারীর সাথে বিবাহ বন্ধনে আবদ্ধ হন ও কিছু কাল মিলিশিয়া কর্মকান্ডের সাথে জড়িত ছিলেন। বৈবাহিক সমস্যা এবং সমুদ্রাভিযানের অভিজ্ঞতা না থাকা স্বত্তেও বোনেট ১৭১৭ সালের বসন্তে জলদস্যুতা পেশা বেছে নেওয়ার সিদ্ধান্ত নেন। তিনি একটি জাহাজ ক্রয় করেন ও তার ভাড়া করা ক্রুদের নিয়ে ইস্টার্ণ সমুদ্রতীরে (বর্তমান যুক্তরাষ্ট্র) ভ্রমণ করেন। তিনি তার যাত্রা পথে অন্য কয়েকটি জাহাজ আটক করেন ও কিছু বারবাডিয়ান জাহাজ পুড়িয়ে দেন।
বোনেট বাহমাসের নাসাউ-এর দিকে যাত্র করেন কিন্তু পথে স্প্যানীশ এক যুদ্ধ জাহাজের সঙ্গে লড়াইয়ে মারাত্বকভাবে আহত হন। নাসাউয়ে পৌঁছার পর বোনেট আরেক বিখ্যাত জলদস্যু এডওয়ার্ড টীচ, যিনি ব্ল্যাকবিয়ার্ড নামেই অধিক পরিচিত তার সাথে সাক্ষাত হয় এবং ব্ল্যাকবিয়ার্ড ও বেঞ্জামিন হর্নিগোল্ড মিলে বোনেটরে জাহাজ আক্রমণ করেন ও নেতৃত্ত নেন। ১৭১৭ সালের ডিসেম্বরে তারা আলাদা হয়ে যাওয়ার পূর্বে ব্ল্যাকবিয়ার্ড ও বোনেট পূর্ব উপকূলে বণিক জাহাজ লুট করত। বোনেট প্রোটেস্টেন্ট সিজার লুট করতে ব্যার্থ হওয়ার পর তার ক্রুরা তার কমান্ড মেনে নিতে অস্বীকৃতি জানায় ও ব্ল্যাকবিয়ার্ডের দলে যোগদান করে। বোনেট অতিথি হিসেবে ১৭১৮ সালের বসন্তের পূর্ব পর্যন্ত ব্ল্যাকবিয়ার্ডের কুইন অ্যানি’স রিভেঞ্জ-এ অবস্থান করেন। সেসময় উত্তর ক্যারোলিনার শাষক চার্লস ইডেন বোনেটকে রাষ্ট্রীয় ক্ষমা করে দেন ও তাকে স্প্যানীশ জাহাজের বিরুদ্ধে প্রাইভেটিং করার সুযোগ দেন। বোনেট তার জলদস্যু পেশা ছাড়তে চাননি কিন্তু তার ক্ষমাও হারাতে চাননি। সুতরাং সে তার পদবী পরিবর্তন করে ক্যাপ্টেন থমাস এবং তার জাহাজের নাম পরিবর্তন করে রয়াল জেমস নামকরণ করেন। জুলাই ১৭১৮ নাগাদ তিনি জলদস্যুতায় ফিরে গিয়েছিলেন।
আগস্ট ১৭১৮ সালে তার জাহাজ "জেমস রয়্যাল" মেরামতের জন্য কেপ ফেয়ার নদীতে নোঙগর করেছিলেন। পরবর্তীতে আগস্টের শেষে ও সেপ্টেম্বরে দক্ষিণ ক্যারোলিনার শাষক রবার্ট জনসনের অনুমতি নিয়ে কর্ণেল উইলিয়াম র‌্যাট জলদস্যুতা নিমুর্লে কেপ নদীতে অভিযান পরিচালনা করেন। র‌্যাট ও বোনেটের লোকেরা কয়েক ঘন্টা যুদ্ধ করে কিন্তু প্রচুর জলদস্যু আত্মসমর্পণ করে। র‌্যাট জলদস্যুদের গ্রেফতার করে অক্টোবরের প্রথম দিকে চার্লস্টোন নিয়ে আসেন। ২৪ অক্টোবর বোনেট পালাতে সক্ষম হন কিন্তু সালিভান দ্বীপে পুনরায় গ্রেফতার হন। জলদস্যুতার দুটি অভিযোগে বোনেটকে ১০ নভেম্বর বিচারকের সামনে হাজির করা হয়। জজ নিকোলাস ট্রোট বোনেটকে ফাঁসিতে ঝুলিয়ে মৃত্যুদন্ড কার্যকরের নির্দেশ দেন। বোনেট প্রশাসক জনসনের কাছে ক্ষমা প্রার্থনা করে পত্র লেখেন কিন্তু জনসন বিচারকের রায়ই বহাল রাখেন। অবশেষে ১০ ডিসেম্বর, ১৭১৮ সালে বোনেটকে চার্লস্টোনে ফাঁসিতে ঝুলিয়ে মৃত্যুদন্ড কার্যকর করা হয়।
Stede Bonnet's desk name plate (name that mounted to the desk...) was found in the show SeaQuestm episode 17, Greed for a Pirates Dream. References to Stede Bonnet are made throughout the episode and a point that we have been looking for his treasure for over 300 years - it has not yet been found.SeaQuest DSV focused on hunting for the treasure of Stede Bonnet which is said to have many French, English and other related royal jewely and items.
ম্যারি রিড
ম্যারি রিড (মৃত্যু ১৭২১) ছিলেন একজন নারী ইংরেজ জলদস্যু। তিনি ও অ্যানি বনি সবসময়ের জন্য ইতিহাসের সবচেয়ে বিখ্যাত দুজন মহিলা জলদস্যু। ১৮-শতকের প্রথমদিকে তিনি ও অ্যানি বনিই ছিলেন মহিলা জলদস্যু যারা পরবর্তীতে জলদস্যুতা পেশার জন্য খ্যাতি অর্জন করেন। সে সময়কে বলা হত জলদস্যুতার স্বর্ণযুগ।
ম্যারি রিড ১৭-শতকে এক ক্যাপ্টেনের বিধবা স্ত্রীর গর্ভে অবৈধভাবে ইংল্যান্ডে জন্মগ্রহন করেন। ঐতিহাসিকদের মাঝে তার জন্ম তারিখ নিয়ে বিতর্ক রয়েছে। তবে ধারনা করা হয় তিনি ১৬৭০-১৬৯৮ এর মাঝামাঝি সময়ে জন্মগ্রহন করেন। তার জীবনীর তথ্য মূলত জলদস্যু ইতিহাসবিদ চার্লস জনসন-এর অ্য জেনারেল হিস্টোরি অফ দ্য পাইরেট বই থেকে পাওয়া। চার্লস জনসনের তথ্যই মূলত অনেকে বিশ্বাস করেন কিন্তু কিছু কিছু ইতিহাসবিদ চার্লস জনসনের তথ্যকে ভুল বলে মনে করেন।
রিডের মা তার অবৈধ সন্তান ধারনকে লোকজনের কাছ থেকে লুকানোর জন্য রিডের জন্মের পর তাকে ছেলেদের পোশাক পরিধান করাত। ছেলেদের পোশাক পরিধান করেই রিড কিশোর বয়সে একটি জাহাজে কাজ পায়। পরবর্তীতে রিড ব্রিটিশ মিলিটারিতে যোগদান করে। ফরাসিদের সাথে যুদ্ধের জন্য ব্রিটিশ মিলিটারি ও ডাচরা একত্রিত হয়েছিল। রিড ছেলেদের মতই যুদ্ধে নৈপুন্য প্রদর্শন করেছিল কিন্তু তিনি সেসময় একজন ফ্লেমিশ সৈনের প্রেমে পরেন। তারা যখন বিয়ে করেন তখন রিড তার মিলিটারি কমিশন ও উপহার সামগ্রীকে নেদারল্যান্ডের একটি সরাইখানায় সুবিধা অর্জনের জন্য ব্যবহার করতেন।
তার স্বামী অকালে মৃত্যুবরণ করার পর রিড পুনরায় পুরোষদের পোশাক পরিধান করা শুরু করেন এবং হল্যান্ডে মিলিটারি সেবা দিতে শুরু করেন। কোন স্থানেই শান্তি খুজে না পেয়ে তিনি অবশেষে একটি জাহাজের মাধ্যমে ওয়েস্ট ইন্ডিজের উদ্দেশ্যে যাত্রা শুরু করে।
1. Johnson, Captain Charles, ed. Hayward Arthur L., A history of the robberies and murders of the most notorious pirates from their first rise and settlement in the island of Providence to the present year, London: George Routledge & Sons, Ltd. First published in 1724, with the second edition published 1728, both versions attributed to Daniel Defoe. The two editions are very different, with the second edition much less accurate than the first when compared to court records. In the second edition however, no such accuracy is even attempted. In particular,the lurid details of the capture of the merchant ship the Neptune by Charles Vane in September 1718, conflicts entirely with the court records of both Charles Vane and Robert Deal, his quartermaster.
2. 'The Tryals of Captain John Rackam and Other Pirates', 1721, by Robert Baldwin, in The Colonial Office Records in The Public Records Office at Kew, (ref: CO 137/14f.9). This details the trials of JackRackam, Mary Read, Anne Bonny, and Charles Vane.
অস্কার রুগেরি
অস্কার অ্যালফ্রেদো রুগেরি (জন্ম ২৬ জানুয়ারি ১৯৬২) একজন প্রাক্তন আর্জেন্টিনীয় পেশাদার ফুটবলার। তিনি “এল ক্যাবেজন” (El Cabezón) নামে পরিচিত ছিলেন। তাকে আর্জেন্টিনার অন্যতম সফল রক্ষণভাগের খেলোয়াড় মনে করা হয়।
এস্তাদিও আজতেকা
এস্তাদিও আজতেকা (, অ্যাজটেক স্টেডিয়াম) মেক্সিকোর রাজধানী মেক্সিকো সিটিতে অবস্থিত একটি স্টেডিয়াম। মেক্সিকো জাতীয় ফুটবল দল এবং ক্লাব আমেরিকার হোম স্টেডিয়াম।
এই স্টেডিয়ামটি ১৯৬৮ গ্রীষ্মকালীন অলিম্পিকের ফুটবল ভেন্যু ছিল।
এটি বিশ্বের একমাত্র স্টেডিয়াম যেখানে দুইটি ফিফা বিশ্বকাপের ফাইনাল অনুষ্ঠিত হয়েছে। ১৯৭০ বিশ্বকাপের ফাইনালে, ব্রাজিল ইতালিকে ৪–১ গোলে এবং ১৯৮৬ বিশ্বকাপের ফাইনালে, আর্জেন্টিনা জার্মানিকে ৩–২ গোলের ব্যবধানে পরাজিত করে। ১৯৮৬ বিশ্বকাপের আর্জেন্টিনা এবং ইংল্যান্ডের মধ্যকার কোয়ার্টার-ফাইনালের খেলাটিও এই স্টেডিয়ামে অনুষ্ঠিত হয়, যে খেলায় দিয়েগো মারাদোনা জোড়া গোল করেন, যার প্রথমটি তার “হ্যান্ড অফ গড” খ্যাত গোল এবং দ্বিতীয়টি শতাব্দীর সেরা গোল হিসেবে নির্বাচিত।এই স্টেডিয়ামে “শতাব্দীর সেরা সেরা খেলা” হিসেবে খ্যাত ১৯৭০ বিশ্বকাপের সেমি-ফাইনালের ইতালি এবং পশ্চিম জার্মানির মধ্যকার খেলাটিও অনুষ্ঠিত হয়, যেখানে ইতালি অতিরিক্ত সময়ের পর ৪–৩ গোলের ব্যবধানে জয় লাভ করে।
১০৫,০০০ ধারণ ক্ষমতাসম্পন্ন এই স্টেডিয়াম আমেরিকান মহাদেশের তৃতীয় বৃহত্তম স্টেডিয়াম এবং বিশ্বের পঞ্চম বৃহত্তম স্টেডিয়াম এবং বিশ্বের ফুটবল স্টেডিয়ামগুলোর মধ্যে এটি বৃহত্তম।
ইনজামাম-উল-হক
ইনজামাম-উল-হক (;পাঞ্জাবি, ; জন্ম: ৩ মার্চ, ১৯৭০) পাঞ্জাব প্রদেশের মুলতানে জন্মগ্রহণকারী সাবেক পাকিস্তানী আন্তর্জাতিক ক্রিকেটার ও অধিনায়ক। "ইঞ্জি" ডাকনামে পরিচিত ইনজামামকে পাকিস্তানের ক্রিকেট ইতিহাসে সেরা ক্রিকেটারদের অন্যতম হিসেবে বিবেচনা করা হয়। একদিনের আন্তর্জাতিকে জাতীয় দলের হয়ে সর্বোচ্চ রান সংগ্রহকারী ইনজামাম টেস্ট ক্রিকেটে জাভেদ মিয়াঁদাদের পরেই অবস্থান করছেন। ২০০৩ থেকে ২০০৭ সাল মেয়াদে তিনি পাকিস্তান ক্রিকেট দলের টেস্ট, ওডিআই এবং টি২০ ক্রিকেটের অধিনায়ক ছিলেন। অধিনায়কের ক্ষেত্রেও তিনি সফলকাম। ইনজামামকে সেদেশের সেরা অধিনায়কদের একজন হিসেবে বিবেচনা করা হয়।
ইমরান খানের অধিনায়কত্বে ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম খেলোয়াড় ছিলেন ইনজামাম। ব্যক্তিগত জীবনে বিবাহিত ইনজামাম "কাশিফা" নাম্নী এক রমণীকে বিয়ে করেন। তাঁদের সংসারে এক পুত্র সন্তান রয়েছে।
নিজ দেশে অনুষ্ঠিত একদিনের আন্তর্জাতিকে ওয়েস্ট ইন্ডিজের বিরুদ্ধে ১৯৯১ সালে অভিষেক ঘটে তাঁর। ১৯৯২ সালের বিশ্বকাপ ক্রিকেটে স্মরণীয় সাফল্যের পর ইনজামাম বড় আসরের প্রতিযোগিতায় নিজ স্থান পাকাপোক্ত করে নেন। কিন্তু পরবর্তী বিশ্বকাপগুলোয় সফলতার তেমন ছাঁপ ফেলতে পারেননি।
২৭ মার্চ, ১৯৯৩ তারিখে অনুষ্ঠিত প্রথম ওডিআই জয়ে তাঁর অপরাজিত ৯০* রান সবিশেষ ভূমিকা পালন করে। একদিনের আন্তর্জাতিকে তিনি সর্বমোট ৮৩টি অর্ধ-শতক করেন; যা তৎকালীন রেকর্ড ছিল। পরবর্তীতে ভারতীয় দলের ব্যাটিং প্রতিভা শচীন তেন্ডুলকর তা ভেঙ্গে ফেলেন।
১৯৯২ সালে এজবাস্টনে ইংল্যান্ডের বিপক্ষে টেস্ট ক্রিকেটে অভিষিক্ত হন ইনজামাম। কম সুযোগ পেয়ে তিনি অপরাজিত ৮* রান করেছিলেন।
১৯৯২ সালের বিশ্বকাপ ক্রিকেটের প্রথম সেমি-ফাইনালে চমকপ্রদ ক্রীড়ানৈপুণ্যের দরুণ আন্তর্জাতিক ক্রিকেটাঙ্গনে খ্যাতির তুঙ্গে উঠে আসেন ২২ বছর বয়সের তখনকার তরুণ ইনজামাম। প্রতিযোগিতায় তখনো পর্যন্ত অপরাজিত ও শক্তিশালী নিউজিল্যান্ড দলের বিপক্ষে মাত্র ৩৭ বলে ৬০ রান করেন তিনি। খেলায় পাকিস্তান ৪ উইকেটের ব্যবধানে জয়লাভ করে। বলাবাহুল্য, ঐ খেলায় ইনজামাম ম্যান অব দ্য ম্যাচের পুরস্কার লাভ করেন। বিশ্বকাপের ইতিহাসে এ ইনিংসটি অন্যতম সুন্দর ইনিংস হিসেবে বিবেচিত হয়েছে। খেলায় তিনি একটি বিশাল ছক্কা হাঁকান, যাকে ডেভিড লয়েড প্রতিযোগিতার সেরা শট হিসেবে আখ্যায়িত করেন।
সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। চূড়ান্ত খেলায়ও ইনজামাম অন্যতম গুরুত্বপূর্ণ ভূমিকা রাখেন। ৩৫ বলে ৪২ রানে করা তাঁর শক্তিশালী ব্যাটিং নৈপুণ্য বিশ্বকাপের চূড়ান্ত খেলায় বাজেভাবে শুরু হওয়া দলীয় ইনিংসকে ২৪৯ রানে উন্নীতকরণের মাধ্যমে দলকে বিজয়ী হতে ব্যাপক সহায়তা করেন।
২০০৫ সালে পাকিস্তান সরকার ইনজামাম-উল-হককে সিতারা-ই-ইমতিয়াজ পুরস্কারে ভূষিত করে।
সূরা ইয়াসীন
সূরা ইয়াসীন (আরবি ভাষায়: سورة يس‎) মুসলমানদের ধর্মীয় গ্রন্থ আল-কুরআনের ৩৬ তম সূরা, এর আয়াত সংখ্যা ৮৩টি এবং এর রূকুর সংখ্যা ৫টি। এই সূরাটি মক্কায় অবতীর্ণ হয়েছে। এক হাদিসে মুহাম্মাদ (সাঃ) বলেন, এই সূরাকে কোরআনের হৃৎপিণ্ড বলা হয়।
এই সূরা ইয়াসীন নামে প্রসিদ্ধ। এক হাদীসে এ সূরাকে ""আয়ীমা"" বলা হয়েছে এবং অপর এক হাদীসে পাওয়া যে, তওরাতে এ সূরাকে ""মুয়িম্মাহ"" বলে উল্লেখিত রয়েছে। এই সূরার পাঠকের নাম ""শরীফ"" বলে বর্ণিত আছে। আর বলা হয়েছে যে, কেয়ামতের দিন এর সুপারিশ ""রবীয়া"" গোত্র তুলনায় অধিকসংখ্যাক লোকের জন্য কবুল হবে। এছাড়া বিভিন্ন রেওয়ায়েতে এর নাম ""মুদাফিয়াও"",""কাযিয়া"" বলে উল্লেখ রয়েছে। সূরার প্রথম আয়াত থেকে নামকরণ করা হয়েছে।
ইমাম গযযালী এর মতে, এই সূরায় কেয়ামত ও হাশরের ব্যাপারে দীর্ঘ বর্ণনা থাকার কারণে একে কুরআনের হৃৎপিণ্ড বলা হয়েছে। সবকিছুর একটা হৃদপিণ্ড আছে, এখান থেকে হৃদপিন্ডের ধারনাটি আসে এবং সূরা ইয়াসীন কোরআনের হৃদপিণ্ড। বলা হয়, "হৃদপিণ্ড" এর অর্থ অনেক পাণ্ডিত্যপূর্ণ আলোচনার ভিত্তিতে করা হয়েছ। এটা কোরাআনের অপরিহার্য বিষয়বস্তুর প্রদর্শন করে, যেমন আল্লাহর সার্বভৌমত্ব; আল্লাহর সীমাহীন ক্ষমতার উদাহরণস্বরূপ হিসেবে তাঁর সৃষ্টি, জান্নাত; বহু-ঈশ্বরবাদী এবং অবিশ্বাসীদের জন্য পুনরুত্থানের পরে তার চরম শাস্তি, এবং অবিশ্বাসীদের বিরুদ্ধে বিশ্বাসীদের সংগ্রাম; এবং অন্যদের মধ্যে মুমিনরা যে সঠিক পথের উপর ছিল তা পুনরায় নিশ্চিত করা। সূরা ইয়াসীন তার প্রাণবস্ত এবং ছন্দযুক্ত আয়াতের সাথে একটি কার্যকর ও শক্তিশালী পদ্ধতিতে কুরআনের বার্তা প্রদর্শন করে।
একদিনের আন্তর্জাতিক ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা
একদিনের আন্তর্জাতিক (ওডিআই) ক্রিকেটের এক ধরনের স্তর, যেখানে দু’টি জাতীয় ক্রিকেট দল একে-অপরের বিরুদ্ধে ৫০ ওভারের ক্রিকেট খেলায় প্রতিদ্বন্দ্বিতা করে থাকে। একদিনের আন্তর্জাতিকে ১০,০০০ রান একজন খেলোয়াড়ের উল্লেখযোগ্য অর্জন হিসেবে বিবেচিত।
এ পর্যন্ত ছয়টি ভিন্ন দেশের মাত্র এগারোজন ব্যাটসম্যান একদিনের আন্তর্জাতিক ক্রিকেটে দশ হাজার রানের মাইল ফলক অতিক্রম করেছেন। তন্মধ্যে শ্রীলঙ্কা থেকে চারজন ও ভারত থেকে তিনজন এ সম্মাননায় অভিষিক্ত হয়েছেন। এছাড়াও, অস্ট্রেলিয়া, ওয়েস্ট ইন্ডিজ ও দক্ষিণ আফ্রিকা থেকে একজন করে এ তালিকায় স্থান পেয়েছেন। বিখ্যাত ভারতীয় ব্যাটসম্যান শচীন তেন্ডুলকর রেকর্ডসংখ্যক ৪৯টি সেঞ্চুরিসহ সর্বোচ্চসংখ্যক আঠারো সহস্রাধিক রান সংগ্রহ করেছেন। রাহুল দ্রাবিড় তৃতীয় ভারতীয় ক্রিকেটার হিসেবে শচীন তেন্ডুলকর ও সৌরভ গাঙ্গুলী’র পর এ মাইলফলক স্পর্শ করেন। তবে তিনি স্ট্রাইক রেটের দিক দিয়ে সর্বনিম্ন স্থানে অবস্থান করছেন ৪৫.২৬ রান গড়ে। অন্যদিকে, সৌরভ গাঙ্গুলী ১০ বছর ৩১৭ দিনের দ্রুততম সময়ে এ তালিকায় জায়গা করে নেন। শ্রীলঙ্কার বামহাতি ব্যাটসম্যান সনাথ জয়াসুরিয়া সর্বোচ্চ স্ট্রাইক রেটের অধিকারী। তিনি প্রতি ১০০ বলে ৯১ রানের অধিক রান সংগ্রহ করেন। কিন্তু ব্যাটিং গড়ের দিক দিয়ে তিনি সর্বনিম্ন স্থানে অবস্থান করছেন। দক্ষিণ আফ্রিকার অল-রাউন্ডার জ্যাক ক্যালিস সর্বোচ্চ গড়ের অধিকারী, যিনি দশ সহস্রাধিক রানের কোটা অতিক্রম করেছেন। একমাত্র অস্ট্রেলীয় হিসেবে রিকি পন্টিং দশ সহস্রাধিক রান করেছেন।
জুলাই, ২০১৫ সাল পর্যন্ত শচীন তেন্ডুলকর ১৮,৪২৬ রান নিয়ে তালিকার শীর্ষে অবস্থান করছেন। তারপরেই ১৪,২৩৪ রান নিয়ে কুমার সাঙ্গাকারা ২য় স্থানে রয়েছেন।
হেনরি মর্গান
অ্যাডমিরাল স্যার হেনরি মর্গান (হ্যারি মর্গান; সি. ১৬৩৫ – ২৫ আগস্ট ১৬৮৮) ছিলেন একজন প্রাইভেটিয়ার, জলদস্যু ও ইংরেজ রাজকীয় নৌবাহিনীর অ্যাডমিরাল। তিনি ক্যারিবীয় অঞ্চলে স্প্যানিশদের বিরোদ্ধে কার্যক্রম পরিচালনা করে তার নামকে এক অনন্য উচ্চতায় নিয়ে গিয়েছিলেন। তিনি ছিলেন ইতিহাসের অন্যতম একজন কুখ্যাত ও সফল প্রাইভেটিয়ার এবং সেসময় স্প্যানিশদের বিরোদ্ধে যারা অভিযান পরিচালনা করত তাদের মধ্যে সবচেয়ে নির্মম।
হেনরি মর্গান, পূর্ব কার্ডিফের রবার্ট মর্গানের জ্যেষ্ঠ পুত্র। ক্যাথেরিন নামে তার একজন বোনও রয়েছে। হেনরির পিতা রবার্ট (জন্ম সি. ১৬১৫) ছিলেন ট্রেডগার মর্গান ব্রাঞ্চের বংশধর এবং তার দুই ভাই রয়েছে, থমাস ও এডোয়ার্ড। মেজর জেনারেল স্যার থমাস মর্গান ইংরেজ গৃহযুদ্ধের সময় ১৬৪২ থেকে ১৬৪৯ পর্যন্ত কমনওয়েল্থ বাহিনীর মেজর ছিলেন। ১৬৪৫ সালে গ্লুকেস্টার এর শাষক, ফ্লেন্ডরস এর যুদ্ধে আহত ও ১৬৬১ সালে হার্টস -এর কেনার্সলি থেকে অবসর গ্রহণ করেন। তিনি ১৬৬৫ সালের ১০ সেপ্টেম্বর বিয়ে করেন ও তাদের ৯টি সন্তান রয়েছে। তার বড় পুত্র স্যার জন মর্গান তার পিতার পেশা বেছে নেন। থমাসকে পুনরায় ১৬৬৫ সালে জার্সির গভর্নর হিসেবে নিয়োগ দেওয়া হয় এবং তিনি সেন্ট হেলিয়ারে ১৬৭৯ সালের এপ্রিলে মৃত্যুবরণ করেন। কর্নেল এডোয়ার্ড মর্গান (সি. ১৬১৬ - ১৬৬৫) ইংরেজ গৃহযুদ্ধের সময় ১৬৪২-১৬৪৯ সাল পর্যন্ত রাজকীয় বাহিনীর কর্ণেল ছিলেন। তিনি ওয়েস্টফালিয়ার ব্যারন ভন পলনিটজের (ডুর্টমন্ড জার্মানি থেকে ২০ মাইল দূরের শহর লপসটেড -এর গভর্নর) মেয়ে অ্যানা পেট্রোনিলাকে বিয়ে করেন। তাদের ছয় জন সন্তান রয়েছে, তাদের মধ্যে দুই জন ছেলে ও চার জন মেয়ে। তিনি ১৬৬৪-১৬৬৫ পর্যন্ত জ্যামাইকার গভর্নর ছিলেন।
হেনরি মর্গানের ১৬৫৫ সালের পূর্বের কোন নথি পত্র নেই। পরবর্তীতে বলা হয় তিনি শৈশবেই বিদ্যালয় ত্যাগ করেছিলেন। আলেক্সজান্দ্রি জ্যাকুমিলিন যিনি পানামায় মর্গানের সার্জেন ছিলেন তিনি তার বইয়ে বলেন, মর্গান বার্বাডোজে চুক্তিবদ্ধ ছিলেন। পরবর্তীতে মর্গান প্রকাশকের বিরোদ্ধে বইয়ে অপবাদমূলক লেখা যুক্ত করার জন্য মামলা করেন ও £২০০ জরিমানা সংগ্রহ করেন। জ্যাকুমিলিন এর ফলে তার মন্তব্য প্রত্যাহার করতে বাধ্য হন। পরবর্তীতে বইয়ের তথ্য সংশোধন করা হয়।
জ্যাকুমিলিন বলেন, ১৬৫৮ সালে সাধারন যুবক হিসেবে জ্যামাইকায় আসেন ও তার বীরত্ব দ্বারা খ্যাতি অর্জন করেন। তার জীবনী সম্পর্কে বর্তমান সংস্করনের বইয়ে দাবি করা হয় তার সমুদ্রযাত্রা সম্পর্কে কম অভিজ্ঞতা থাকা সত্ত্বেও ক্রোমওয়েল -এর হিসপানিওলা আক্রমণের পরিকল্পনা নিয়ে ওয়েস্টার্ন ডিজাইনের অংশ হিসেবে ক্যারিবিয়তে যাত্রা করেন। তার প্রথম যুদ্ধ সান্তো ডমিনগোর যুদ্ধে তিনি ব্যার্থ হন। তারা দ্বীপ দখল করতে ব্যার্থ হন। পরবর্তীতে বহর নিয়ে জ্যামাইকায় চলে আসেন যেখানে ইংরেজ যুদ্ধারা সফলতার সাথে দ্বীপ দখল করছিল। হেনরি মর্গান তার চাচাতো বোন এডোয়ার্ড মর্গানের মেয়েকে বিয়ে করেন। মর্গান ক্যাপ্টেন মর্গান হিসেবে পরিচিত ছিলেন। তিনি পরবর্তীতে ক্রিস্টোফার ম্যাঙ্গ এর বহরে যোগদান করেন। স্প্যানিশ বসতি ভিলডেমনস, ট্রাজিল্লু ও গ্রানাডা দখলের তিনিও অন্যতম শরিক ছিলেন।
১৬৬৫ সালের পর মর্গানকে জ্যামাইকার গভর্নর স্যার থমাস মোডিফোর্ড বৃদ্ধ প্রাইভেটিয়ার এডোয়ার্ড ম্যানসফিল্ডের একটি জাহাজের কমান্ডার হিসেবে এক অভিযানে পাঠান। তারা প্রোভিডেন্সিয়া ও কলম্বিয়ার সান্তা ক্যাটালিনা দ্বীপ দখল করেন। যখন ম্যানসফিল্ড স্প্যানিশদের হতে বন্দি হন ও তাকে মৃত্যুদন্ড দেওয়া হয় তখন প্রাইভেটিয়াররা মর্গানকে তাদের অ্যাডমিরাল হিসেবে নির্বাচন করেন।